Eelnõu 17.11.2022

Esitaja: vallavalitsus

Ettekandja: keskkonnaspetsialist

Urmas Kolina



**KANEPI VALLAVOLIKOGU**

**OTSUS**

Kanepi 17.11.2022 nr 1-3/

**Arvamuse andmine Erastvere uuringuruumi**

**geoloogilise uuringu loa taotluse kohta**

Keskkonnaamet geoloogilise uuringu loa andjana saatis Kanepi Vallavalitsusele 19. oktoobril 2022 kirja nr DM-121718-7, milles soovitakse tuginedes maapõueseaduse § 27 lõikele 7 ja selles sätestatud tähtajale kohaliku omavalitsuse motiveeritud arvamust uuringuloa taotluse kohta.

Keskkonnaamet teatas, et on võtnud menetlusse TREV-2 Grupp AS (registrikood 10047362, aadress Teemeistri tn 2, Nõmme linnaosa, Tallinn, Harju maakond) 17.10.2022 esitatud Erastvere uuringuruumi geoloogilise uuringu loa taotluse (registreeritud keskkonnaotsuste infosüsteemis 17.10.2022 numbriga DM- 121718-4).

Geoloogilise uuringu luba taotletakse Põlva maakonnas Kanepi vallas Erastvere külas riigile kuuluval Erastvere metskond 44 kinnistul (katastritunnus 28501:003:0811). Taotletava uuringuruumi teenindusala kogupindala on 24,25 ha. Uuringu eesmärk on tarbevaru tasemel välja selgitada uuringuruumis levivate setete (liiv ja/või kruus) maht, kvaliteet ning kasutamise

võimalused. Maavara soovitakse kasutada piirkonna teede ehitusel ja ehitustöödel. Uuringute

käigus planeeritakse rajada kuni 17 uuringukaeveõõnt ja kuni 17 puurauku sügavusega kuni 10 m. Muuks kavandatavaks sihtotstarbeliseks tööks on veetasemete mõõtmine. Uuringu teostaja on TREV-2 Grupp AS (registrikood 10047362, aadress Teemeistri tn 2, Nõmme linnaosa, Tallinn, Harju maakond). Loa taotletav kehtivusaeg on 5 aastat.

Maapõueseaduse (MaaPS) § 26 kohaselt annab üldgeoloogilise uurimistöö loa ja uuringuloa Keskkonnaamet, kes menetluse käigus kogutud andmestiku põhjal selgitab välja, kas konkreetse loa taotluse puhul esineb MaaPS § 35 sätestatud loa andmisest keeldumise aluseid. Loa andja kohustus on selgitada välja kõik asjaolud, millel on otsuse tegemisel määrav tähtsus.

Luba antakse, kui keeldumiseks ei esine seaduses sätestatud kaalukat põhjust.

Uuringuloa andmisest keeldutakse, kui uuringu tegemine on vastuolus riigi huvidega.

MaaPS § 35 lõike 2 punkt 1 sätestab, et uuringuloa andmisest võib keelduda, kui taotlejale on

määratud karistus kaevandamisjäätmete käitlemise nõuete eiramise eest ja selle andmed ei ole

karistusregistrist kustutatud. Keeldumise alust kontrollitakse menetluse käigus, et taotlejal ei oleks karistusregistrisse kantud karistust kaevandamisjäätmete käitlemise nõuete eiramise eest

MaaPS §-s 35 sätestatud uuringuloa andmise keeldumise alused peavad puuduma.

Keskkonnaamet kontrollis uuringuloa taotluse vastavust maapõueseaduses (edaspidi MaaPS) ja keskkonnamõju hindamise ja keskkonnajuhtimissüsteemi seaduses sätestatud nõuetele. Taotlus vastas esitatud nõuetele.

Geoloogilise uuringu läbiviimisel tuleb kinni pidada nii keskkonnakaitselistest kui ka tööohutusalastest nõuetest. Kaevandite ja puuraukude rajamisel kasutatav tehnika peab olema korras ning läbinud perioodilised ülevaatused. Kui peaks sattuma maapinnale kütust või õli, siis selle eemaldamiseks tuleb kasutada olemasolevaid reostusetõrje vahendeid.

Geoloogiliste uuringute käigus ei tohi kahjustada naabruses olevaid kinnistuid ega häirida seal elavad elanikke.

Erastvere uuringuruumi teenindusalale ei jää Natura 2000 võrgustiku alasid, uuringuruumi teenindusala ei asu ühelgi kaitsealal, hoiualal ega ka kaitsealuste liikide elupaigas.

**Geoloogilise uuringu luba ei anna uuringuloa omanikule garantiid, et talle hilisemalt antakse maavara kaevandamise luba ning geoloogilise uuringu loa saamisel ei teki õiguspärast ootust kaevandamisloa saamiseks.**

MaaPS § 27 lg 7 kohaselt saadab loa andja üldgeoloogilise uurimistöö loa või uuringuloa taotluse arvamuse saamiseks taotletava uuringuruumi asukoha kohaliku omavalitsuse üksusele, kes esitab oma arvamuse kirjalikult kahe kuu jooksul taotluse saamisest arvates.

Kohaliku omavalitsuse korralduse seaduse § 22 lõike 2 kohaselt otsustab seadusega kohaliku omavalitsuse, kohaliku omavalitsusüksuse või kohaliku omavalitsusorgani pädevusse antud küsimusi kohaliku omavalitsuse volikogu, kes võib delegeerida nende küsimuste lahendamise vallavalitsusele.

Lähtudes eeltoodust ja võttes aluseks kohaliku omavalitsuse korralduse seaduse § 22 lõike 2, maapõueseaduse § 27 lõike 7 ning tutvunud Põlva maakonnas Kanepi vallas Erastvere külas riigile kuuluval Erastvere metskond 44 kinnistul (katastritunnus 28501:003:0811) Erastvere uuringuruumi geoloogilise uuringu loa taotlusega, Kanepi Vallavolikogu o t s u s t a b:

1. Nõustuda TREV-2 Grupp AS-le (registrikood 10047362, aadress Teemeistri tn 2, Nõmme linnaosa, Tallinn, Harju maakond) Erastvere uuringuruumi geoloogilise uuringu loa andmisega Erastvere uuringuruumis maavara tarbevaru uuringu teostamiseks kehtivusajaga 5 aastat.

2. Otsus jõustub teatavakstegemisel.

3. Otsuse peale võib esitada kaebuse Tartu Halduskohtule halduskohtumenetluse seadustikus sätestatud korras 30 päeva jooksul arvates otsuse teatavakstegemisest.

Piret Rammul

volikogu esimees